ക്രൈസ്തവ വിശ്വാസത്തെ അവഹേളിക്കുന്ന സിനിമകള് നിരോധിക്കണമെന്നു കത്തോലിക്കാ കോണ്ഗ്രസ് പാലക്കാട് : ക്രൈസ്തവ വിശ്വാസത്തെ അവഹേളിക്കുന്ന സിനിമകള് നിരോധിക്കണമെന്ന് കത്തോലിക്കാ കോണ്ഗ്രസ് പാലക്കാട് രൂപതാ സമിതി യോഗം ആവശ്യപ്പെട്ടു. ദൈവപുത്രനായ ഈശോയുടെ നാമം അനാവശ്യമായി സിനിമ പേരായി ചേര്ത്ത് മുതലെടുപ്പ് നടത്തുന്നത് അവസാനിപ്പിക്കണമെന്നും ക്രൈസ്തവ മതചിഹ്നങ്ങള്, ആചാരങ്ങള്, കൂദാശകള് എന്നിവയെ അവഹേളിക്കുകയും മോശമായും ആഭാസകരമായും ചിത്രീകരിക്കുകയും ചെയ്യുന്നത് അവസാനിപ്പിക്കണം. സിനിമകള്, കലാരൂപങ്ങള്, സഹിത്യ സൃഷ്ടികള്, ടിവി പരിപാടികള്, നവ മാധ്യമങ്ങള് എന്നിവ വഴി സംഘടിത അവഹേളനം നടത്തുന്നവര്ക്കെതിരെ ശക്തമായ നടപടി സ്വീകരിക്കണമെന്നും യോഗം ആവശ്യപ്പെട്ടു. കത്തോലിക്കാ കോണ്ഗ്രസ് രൂപതാ ഡയറക്ടര് ഫാ.ജോര്ജ് തുരുത്തിപ്പിള്ളി ഉദ്ഘാടനം ചെയ്തു. രൂപത പ്രസിഡന്റ് തോമസ് ആന്റണി അധ്യക്ഷത വഹിച്ചു. രൂപത ജന സെക്രട്ടറി ജിജോ അറയ്ക്കല്, ട്രഷറര് കെ.എഫ്.ആന്റണി, ഗ്ലോബല് വൈസ് പ്രസിഡന്റ് മാത്യു കല്ലടിക്കോട്, ഗ്ലോബല് സെക്രട്ടറി ചാര്ളി മാത്യു, ജോസ് മുക്കട, റെജിമോന് ജോസഫ്, ഷെര്ലി റാവു, സുജ തോമസ്, ജോസ് വടക്കേക്കര, അഡ്വ.ബോബി ബാസ്റ്റിന്, ജയിംസ് പാറയില്, ജോമി മാളിയേക്കല്, സണ്ണി ഏറനാട്ട്, ബെന്നി ചിറ്റേട്ട്, ജോസ് ഏബ്രഹാം, ദീപ ബൈജു, ലവ്ലിന് പതിപ്പറന്പില് എന്നിവര് പ്രസംഗിച്ചു.